**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՄԱՐՏԻ 24-Ի ԹԻՎ 305-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**Անհրաժեշտությունը:** Հայաստանի Հանրապետության կառավարության 2011 թվականի մարտի 24-ի թիվ 305-Ն որոշման մեջ փոփոխություններ կատարելու մասին ՀՀ կառավարության որոշման նախագծի (այսուհետ՝ Նախագիծ) ընդունումը պայմանավորված է ՀՀ Լոռու մարզի Արևածագի Կարո Մելիքսեթյանի անվան միջնակարգ դպրոց ՊՈԱԿ-ի 2022 թվականի մայիսի 17-ի թիվ 76 գրությամբ տեղեկացված՝ ՀՀ Լոռու մարզպետարանի տնօրինության տակ գտնվող և նվիրատվության ներկայացված բնակելի տարածքների չափագրման արդյունքում փաստացի մակերեսների և ՀՀ կառավարության 2011 թվականի մարտի 24-ի թիվ 305-Ն որոշման մեջ նշված մակերեսների տարբերությունների արդյունքում նվիրատվության պայմանագրերի կնքման անհնարինությամբ:

**Ընթացիկ իրավիճակը և խնդիրները:** Հայաստանի Հանրապետության կառավարության 2011 թվականի մարտի 24-ի թիվ 305-Ն որոշմամբ նախատեսվել էր նվիրատվությամբ տրամադրել բնակելի տարածքներ, այդ թվում ՀՀ Լոռու մարզի Արևածագի Կարո Մելիքսեթյանի անվան միջնակարգ դպրոց ՊՈԱԿ-ին ամրակցված՝ ՀՀ Լոռու մարզի Արևածագ գյուղի ուսուցչի տան բնակելի տարածքները:

ՀՀ կառավարության 2019 թվականի հուլիսի 25-ի Հայաստանի Հանրապետության կառավարության 2011 թվականի մարտի 24-ի թիվ 305-Ն որոշման մեջ լրացումներ և փոփոխություն կատարելու մասին թիվ 971-Ն որոշման նախագիծը (այսուհետ՝ Որոշում 1) նախապատրաստելիս և շրջանառելիս ՀՀ Լոռու մարզի Արևածագ գյուղի ուսուցչի տան 12-րդ փողոցի 1-ին տան թիվ 1, 3 և 4 բնակելի տարածքների հասցեների, մակերեսների, ինչպես նաև հաշվեկշռային արժեքների վերաբերյալ տեղեկատվությունը համաձայնեցվել է ՀՀ Լոռու մարզպետարանի հետ: Որոշում 1-ը ՀՀ կառավարության կողմից ընդունվել է 2019 թվականի հուլիսի 25-ին:

ՀՀ Լոռու մարզի Արևածագի Կարո Մելիքսեթյանի անվան միջնակարգ դպրոց ՊՈԱԿ-ի տնօրեն Ա.Երիցյանը 2022 թվականի մայիսի 17-ի թիվ 76 գրությամբ տեղեկացրել է, որ ՀՀ կառավարության 2019 թվականի հուլիսի 25-ի թիվ 971-Ն որոշման մեջ առկա են անճշտություններ՝ քաղաքացի Լյուդմիլա Վահրամյանի ընտանիքի կողմից զբաղեցրած բնակելի տարածքի մակերեսը Որոշման մեջ նշված է 66.2, մինչդեռ չափագրման արդյունքում կազմել է 65.39 մակերես: Քաղաքացի Հրայր Հովհաննիսյանի ընտանիքի կողմից զբաղեցրած բնակելի տարածքի մակերեսը Որոշման մեջ նշված է 64.6, մինչդեռ չափագրման արդյունքում կազմել է 64.76 մակերես: Քաղաքացի Մետաքսյա Մելիքսեթյանի ընտանիքի կողմից զբաղեցրած բնակելի տարածքի մակերեսը Որոշման մեջ նշվել է 66.2, մինչդեռ չափագրման արդյունքում կազմել է 65.76 մակերես:

Հաշվի առնելով վերոնշյալը՝ Կոմիտեն նախապատրաստել է վերոնշյալ նախագիծը՝ N3 հավելվածի 99, 100 և 101-րդ կետերում կատարելով համապատասխան փոփոխություններ.

1) 99-րդ կետի Մակերեսը սյունակում 66.2 թիվը փոխարինել 65.39 թվով, Հաշվեկշռային արժեքը (դրամ) սյունակում 7,300.00 թիվը փոխարինել 7,192.00 թվով:

2) 100-րդ կետի Մակերեսը սյունակում 64.6 թիվը փոխարինել 64.76 թվով, Հաշվեկշռային արժեքը (դրամ) սյունակում 7,200.00 թիվը՝ 7,188.00 թվով:

3) 101-րդ կետի Մակերեսը սյունակում 66.2 թիվը փոխարինել 64.76 թվով, Հաշվեկշռային արժեքը (դրամ) սյունակում 7,300.00 թիվը փոխարինել 7,123.00 թվով:

Նախագիծը համաձայնեցվել է ՀՀ Լոռու մարզպետարանի հետ:

**Տվյալ բնագավառում իրականացվող քաղաքականությունը։** Տվյալ բնագավառում իրականացվող քաղաքականությունը բնակելի տարածքների նվիրատվության գործընթացի կազմակերպման շարունակականության ապահովումն է, սոցիալական և կենցաղային խնդիրների լուծումն է:

**Կարգավորման նպատակը և բնույթը**: Կարգավորման նպատակը բնակելի տարածքների նվիրատվության վերաբերյալ պայմանագրերի կնքման հնարավորության տրամադրումն է:

**Նախագծի մշակման գործընթացում ներգրավված ինստիտուտները և անձիք:** Նախագիծը մշակվել է Կոմիտեի կողմից: Նախագիծը ներկայացվում է համաձայնեցման շահագրգիռ մարմինների հետ:

**Ակնկալվող արդյունքը:** Նախագծի ընդունմամբ պայմանավորված ակնկալվող արդյունքը Հայաստանի Հանրապետության կառավարության 2011 թվականի մարտի 24-ի թիվ 305-Ն որոշմամբ նվիրատվության ներկայացված բնակելի տարածքների նվիրատվության վերաբերյալ պայմանագրերի կնքումն է:

**Լրացուցիչ ֆինանսական միջոցների անհրաժեշտությունը, Պետական բյուջեի եկամուտներում և ծախսերում սպասվելիք փոփոխությունները:** Նախագծի ընդունման կապակցությամբ լրացուցիչ ֆինանսական միջոցների անհրաժեշտություն չկա, պետական և տեղական ինքնակառավարման մարմինների բյուջեներում ծախսերի և եկամուտների էական ավելացում և նվազեցում չի նախատեսվում:

**Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին տեղեկանք:** Նախագծի ընդունումն այլ իրավական ակտերում փոփոխություններ կատարելու անհրաժեշտություն չի առաջացնի:

Միջազգային պայմանագրերով ստանձնած պարտավորությունների հետ համապատասխանեցված է:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:** Նախագիծը բխում է ՀՀ կառավարության 2021 թվականի օգոստոսի 18-ի 2021-2026թթ. Հայաստանի Հանրապետության կառավարության ծրագրի մասին թիվ 1363-Ա որոշման 6.7 կետի պահանջներից: